Vedtægter:

Naturbaserede spildevandsløsninger ved Stege Nor

# Indholdsfortegnelse

A. Navn og hjemsted 1

B. Formål 1

C. Medlemsforhold 2

D. Anlæggets anvendelse 2

E. Foreningens økonomi 3

F. Generalforsamling 3

G. Bestyrelsen 4

H. Vedtægtsændring og opløsning 5

# Navn og hjemsted

§1-Stk1 Foreningens navn er: Naturbaserede Spildevandsløsninger ved Stege Nor

§2-Stk1 Foreningens hjemsted er: Vordingborg Kommune

# Formål

§3-Stk1 Foreningens overordnede formål er aktivt at arbejde for en bæredygtig, helhedsorienteret miljøplan for Stege Nor og opland. I tæt samarbejde med landbrug og offentlige myndigheder vil man arbejde for at skabe forbedringer i vandmiljøet for Noret, biodiversiteten lokalt og klimaindsatsen globalt.

§3-Stk2 Foreningens specifikke formål er at etablere, drive og vedligeholde naturbaserede spildevandsanlæg for medlemmerne og deres husstande for at leve op til §3-Stk1.

§3-Stk3 Foreningen driver derfor: ”Spildevandslauget af 20. April 2023”, hvis formål det er at etablere privat spildevandshåndtering jvr. Vordingborg Kommunes gældende spildevandsplan. Dette spildevandslaug dækker byerne Lille Bissinge, Bissinge, Tøvelde og Svensmarke med tilhørende oplande.

§3-Stk4 Anlæggene tilknyttet et ethvert laug skal opfylde de til enhver tid gældende miljøkrav til sådanne.

§3-Stk5 Laugets anlæg omfatter:  
- Selve anlæg med evt. tilhørerne brønde og evt. Knivpumper.  
- Rørføring og knivpumpe fra én samlebrønd på den enkelte husstand til de anlagte naturbaserede anlæg.

# Medlemsforhold

§4-Stk1 Som medlem kan optages enhver, der har tinglyst ejerskab til en ejendom i området bilag 1. En ejendom udgør et medlemskab.

§4-Stk2 Som medlem indgår man automatisk i ”Spildevandslauget af 20. April 2023” med de forpligtelser, der følger.

§4-Stk3 Undtaget spildevandslaugets forpligtelser er medlemmer, som allerede har et godkendt, privat spildevandsrensningsanlæg, som opfylder rensekravet OP (organisk materiale og fosfor) på sin egen grund. Spildevandslauget frasiger sig samtidigt alle forpligtelser vedr dette private anlæg. Det er en betingelse, at pågældende medlem ikke står i gæld til Lauget.

§4-Stk4 Laugets vedtægter skal tinglyses servitutstiftende på de ejendomme, der til en hver tid er knyttet til et medlemskab. Det tinglyses desuden, at lauget har adgang til vedligeholdelse og drift af laugets anlæg, som beskrevet i §3, på ejendommens grund.

§4-Stk5 Overdrager et medlem sin ejendom til en anden ejer, så er medlemmet forpligtet til at sørge for, at den nye ejer indtræder i medlemskabets forpligtelser overfor foreningen ved at indsende en underskrevet ejerskifteerklæring til foreningens bestyrelse. Medlemmets rettigheder og forpligtelser over for foreningen ophører først, når medlemmets udestående med foreningen er afviklet.

§4-Stk6 Opnår en ejendom medlemskab efter etableringsfasen, så afholder ejendommens ejer udgifterne til tinglysningen.

§4-Stk7 Et medlemskab for en ejendom kan kun ophæves i følgende to tilfælde :   
  
• Hvis ejendommen ophører med at have en husstand og anmoder om udtrædelse. I så fald afbrydes stikledningen til laugets spildevandsanlæg.   
  
• Hvis ejendommens ejer anmoder om udtrædelse med et års varsel i 20??, når de etablerede anlæg betalt eller hvis restgæld er indfriet.

§4-Stk8 Ved udtrædelse efter Stk. 7 kan der ikke udbetales andel i foreningens formue. Omkostninger til nedlæggelse af anlæg eller sløjfning af rør som følge af udtræden afholdes af det involverede medlemskab.

§4-Stk9 Et medlem kan efter etableringsfasen opnå undtagelse jvr stk3. Det betinger, at alle gæld vedr. det enkelte rensningsenhed er indfriet og at medlemmet skrifligt forpligter sig til at stå af al drift og vedligeholdelse af anlæg. Medlemmet dækker selv alle udgifter i forbindelse korrektioner til tinglyste servitutter jvr stk3.

§4-Stk10 Ejendommen hæfter for restgælden i ejendommen til 2043

§4-Stk11 Indmeldte ejendomme forpligter sig til at bruge laugets anlæg og ikke anvende alternativ spildevandsrensning medmindre §4-Stk3 er opfyldt.

§5-Stk1 Foreningen hæfter alene ved sin formue.

# Anlæggets anvendelse

§6-Stk1 Til de tilhørende laugs anlæg må der kun afledes normalt husspildevand, dvs. vand fra toilet, køkken, vaskerum og baderum. Der må ikke afledes overfladevand til laugets anlæg, herunder tagvand. Bestyrelsen fastsætter nærmere retningslinjer for brugen af anlæggene i forretningsordenen.

# Foreningens økonomi

§7-Stk1 Foreningens løbende udgifter til drift og vedligehold fordeles ligeligt mellem medlemskaberne. Bestyrelsen fastlægger proceduren i forretningsordenen.

§7-Stk2 Ved manglende betaling af driftsbidrag og rykker herfor, kan foreningen lukke et medlemskabs adgang til spildevandsrensning, indtil driftsbidraget er betalt. Omkostningerne i forbindelse med lukning og genåbning af medlemskabets adgang til spildevandsrensningen, samt udgifter med at genoprette normal drift afholdes af det involverede medlem.

§7-Stk3 Hvis der konstateres skader på et anlæg som følge af mislighold eller forkert brug, kan bestyrelsen pålægge et medlemskab en særafgift til dækning af foreningens udgifter til at genoprette anlæggets normale drift.

§7-Stk4 Foreningen tegner en ansvarsforsikring, der skal dække skader på anlægget samt følger heraf.

§8-Stk1 Foreningens regnskabsår er kalenderåret.

§8-Stk2 Ved indmelding betales et indskud på 1000,- Kr, som betales senest 8 dage efter Kommunens godkendelse ændringen i Spildevandsplanen.

§8-Stk3 Det årlige overskud, der måtte fremkomme ved afskrivning og henlæggelser, kan ikke udbetales til medlemmerne.

§8-Stk4 Foreningens regnskab revideres af en registreret/statsaut. revisor samt en folkevalgt revisor og en suppleant, der alle vælges på generalforsamlingen.

# Generalforsamling

§9-Stk1 Generalforsamlingen er foreningens øverste myndighed.

§9-Stk2 Generalforsamlinger ledes af en dirigent valgt af generalforsamlingen. Dirigenten må ikke være medlem af bestyrelsen.

§9-Stk3 Beslutningerne truffet på en generalforsamling indføres i et referat, der underskrives af dirigenten og formanden. Referatet gøres tilgængeligt for alle medlemmer og brugere.

§9-Stk4 På generalforsamlinger har hvert medlem én stemme.

§9-Stk5 Stemmeafgivningen kan ske ved skriftligt fuldmagt. Ingen kan dog afgive stemme i henhold til mere end to fuldmagter.

§9-Stk6 Afstemninger på generalforsamlingen sker skriftligt, hvis blot et af de fremmødte medlemmer ønsker dette.

§9-Stk7 Beslutninger på generalforsamlinger træffes ved simpelt flertal blandt de afgivne stemmer, undtagen for vedtægtsændringer og opløsning (jvnf. § 14 og 15).

§9-Stk8 Personer, der indgår i et medlems husstand, og lejere har adgang til at overvære generalforsamlinger.

§10-Stk1 Ordinær generalforsamling afholdes én gang årligt i marts måned.

§10-Stk2 Indkaldelse til den ordinære generalforsamling sker med mindst 21 dages varsel med særskilt meddelelse til hvert enkelt medlem. Meddelelsen indeholder den endelige dagsorden.

§10-Stk3 Forslag fra medlemmerne, der ønskes behandlet på ordinær generalforsamling, indsendes til foreningens formand senest 1 februar.

§10-Stk4 Dagsordenen på den ordinære generalforsamling skal mindst indeholde følgende punkter:   
  
\*Valg af dirigent, referent og stemmetællere.   
  
\*Bestyrelsens beretning.   
  
\*Fremlæggelse og godkendelse af det reviderede regnskab   
  
\*Fremlæggelse og godkendelse af budget   
  
\*Behandling af indkomne forslag.   
  
\*Valg af medlemmer og suppleant til bestyrelsen.   
  
\*Valg af revisor og revisorsuppleant.   
  
\*Eventuelt. 

§11-Stk1 Ekstraordinær generalforsamling skal indkaldes hvis 1 bestyrelsesmedlem eller mindst 1/4 af medlemmerne fremsætter skriftligt begæring herom til bestyrelsen. Begæringen skal være ledsaget af en skriftlig dagsorden.

§11-Stk2 Ekstraordinær generalforsamling skal afholdes senest 2 måneder efter modtagelsen af den skriftlige begæring herom.

§11-Stk3 Indkaldelse til ekstraordinær generalforsamling sker med mindst 21 dages varsel og indkaldelsen skal indeholde dagsordenen.

# Bestyrelsen

§12-Stk1 Foreningen ledes af en bestyrelse på 5 medlemmer, som vælges for 2 år ad gangen. I lige år er 2 medlemmer på valg og i ulige år er 3 medlem på valg. Første år afgøres det ved lodtrækning hvem der er på valg

§12-Stk2 Bestyrelsesmedlemmerne vælges på den ordinære generalforsamling. Genvalg kan finde sted.

§12-Stk3 På den ordinære generalforsamling vælges også 2 suppleant, som ved afgang fra bestyrelsen indtræder i resten af valgperioden for det afgående bestyrelsesmedlem.

§12-Stk4 Hvis mere end 3 medlemmer af bestyrelsen vælger at trække sig vælges ny bestyrelse på en ekstraordinær generalforsamling 

§13-Stk1 Bestyrelsen konstituerer sig med en formand, næstformand, sekretær og kasserer. Suppleanterne inviteres til at deltage i bestyrelsesarbejdet, dog uden stemmeret.

§13-Stk2 Bestyrelsen er beslutningsdygtig når et flertal af bestyrelsesmedlemmerne er til stede.

§13-Stk3 Bestyrelsens beslutning træffes ved simpelt flertal. Ved stemmelighed er formandens stemme afgørende.

§13-Stk4 Referat fra bestyrelsesmøder udsendes inden 8 dage fra mødets afholdelse. Evt. indsigelser skal fremsendes senest 14 dage efter mødets afholdelse. Referatet godkendes på næste bestyrelsesmøde. Referatet gøres tilgængeligt for alle medlemmer.

§13-Stk5 Foreningen tegnes af formanden og kassereren i forening.

§13-Stk6 Bestyrelsen udarbejder en forretningsorden

§13-Stk7 Bestyrelses arbejde er ulønnet.

# Vedtægtsændring og opløsning

§14-Stk1 Forslag til vedtægtsændringer kan kun vedtages på en generalforsamling, når mindst 2/3 af de stemmeberettigede medlemskaber er tilstede og ved at 2/3 af disse stemmer for.

§14-Stk2 Hvis ikke mindst 2/3 af de stemmeberettigede er fremmødt, men der er mindst 2/3 af de fremmødte, der stemmer for et forslag til vedtægtsændring, så indkalder bestyrelsen til en ny ekstraordinær generalforsamling indenfor 2 måneder, på hvilket forslaget kan vedtages med 2/3 af de afgivne stemmer uanset antallet af fremmødte deltagere.

§15-Stk1 Hvis Vordingborg Kommunen ikke giver tilsagn om ændring af Spildevandsplanen for de søndre by kan Lauget opløses såfremt 2/3 af alle stemmeberettigede medlemskaber stemmer for.

§15-Stk2 Opløsning kan dog også ske efter reglerne for vedtægtsændring i § 14, hvis opløsningen sker uden indskrænkning for medlemmernes mulighed for spilde- vandsrensning, fx ved fusion med anden tilsvarende forening.

§15-Stk3 Den opløsende generalforsamling træffer afgørelse om eventuelle aktivers anvendelse.

 Husstande der kan opnå medlemskab i lauget